Seletuskiri

Narva Linnavolikogu määruse “Alustavate ettevõtjate projektide kaasfinantseerimise kord” eelnõu

Narva Linnavolikogu määruse eelnõuga asendatakse alates 28.06.2007.a. Narvas kehtiva Alustavate ettevõtjate projektide kaasfinantseerimiseks vahendite eraldamise kord (Narva Linnavolikogu määrus nr 25) uuega. 

Alustavate ettevõtjate projektide kaasfinantseerimise kord reguleerib Narva Linna Arenduse ja Ökonoomika Ameti kaudu alustavate ettevõtjate projektide kaasfinantseerimiseks  Narva linna eelarvest antavate rahaliste vahendite kasutamist ettevõtlusega alustamise stimuleerimiseks ja arendamiseks ning alustavate ettevõtjate toetamiseks Narvas.

Uue korraga on ettenähtud järgmised muudatused:

Uues korras on täpsustatud mõningad vajalikud sätted, et teha projektide kaasfinantseerimise kord alustavatele ettevõtjatele arusaadavamaks ja mugavamaks, on mitu olulist täiendust ja muudatust, samuti on muudetud kaasfinantseerimise suurust, taotlejale vajaliku omafinantseerimise suurust, on laiendatud projektide kaasfinantseerimise sihtgruppi – projekti kaasfinantseerimist võivad taotleda nii alustavad ettevõtjad, kelle projekt oli finantseeritud  mingitest riiklikest ning rahvusvahelistest toetusfondidest või abiprogrammidest kui ka need, kelle projekt ei olnud rahastatud. 

See muudatus on seotud sellega, et vastavalt eelmisele Alustavate ettevõtjate projektide kaasfinantseerimiseks vahendite eraldamise korrale  ei suutnud paljud alustavad ettevõtjad taotleda oma projekti kaasfinantseerimist linna eelarvest seoses sellega, et kaasfinantseerimist eraldati ainult neile projektidele, mis said rahastust mingitest riiklikest ning rahvusvahelistest toetusfondidest või abiprogrammidest. Antud momendil saavad projektide rahastust toetusfondidest või abiprogrammidest need, kes on arvel töötuna Eesti Töötukassas (Eesti Töötukassa ettevõtluse alustamise toetus) või suure arengupotentsiaaliga ettevõtjad, kes on orienteerutud ekspordile (stardiabi EAS-ist). 

Suur hulk alustavaid ettevõtjaid ei satu sellesse kategooriasse ja jäävad ilma projekti rahastamisest ning seoses sellega linna kaasfinantseerimisest.

Uues korras on viidud normitehnikaga vastavusse korra numeratsioon (hierarhias: peatükid; paragrahvid, lõiked, punktid). 

Võrreldes eelneva korraga, korra kohaldamisala, mõistete ja kaasfinantseerimise põhimõtted on koondatud peatüki „Üldsätted“.

Uues korras on korra reguleerimisala välja toodud paragrahvis 1 „Kohaldamisala“. Uue korra § 1 jääb põhiliselt sarnaseks eelneva korra § 1 lõikega 1.

Eelneva korra § 1 uuendatud mõisted on toodud paragrahvis 2 „Mõisted“. Sisuliselt on täpsustatud kaasfinantseerimise mõiste, lisatud turundusplaani ja äriplaani  mõisted. Mõistete täpsustamine võimaldab eraldada antavat kaasfinantseerimist teistest toetustest ja kehtestada kasutatud mõistete turundusplaani ja äriplaani sisu.

Uue korra 3. paragrahvis informeeritakse sellest, et kaasfinantseerimine on konkurentsiseaduse § 33 lõike 1 kohaselt vähese tähtsusega riigiabi, ühekordne ja ei kuulu tagastamisele (v.a. käesoleva korra § 13 toodud juhtumid).

Uues korras kaasfinantseeritavate tegevusvaldkondade, abikõlblike ja mitteabikõlblike kulude  ning kaas- ja omafinantseerimist reguleerivad sätteid on välja toodud peatükis „Tegevusvaldkond, kulude abikõlblikkus ja kaasfinantseerimise suurus“.

Uues korras §-s 4 on valdkondade loetelu, millistes tegutsevatel äriühingutel puudub õigus taotleda kaasfinantseerimist. 
Uues korras §-s 5 on mitteabikõlblike kulude nimekiri, projekti abikõlblikkuse perioodi määratlus, hinnapakkumiste esitatamise ja kasutatud seadmete soetamise nõuded. Võrreldes eelneva korraga on uue soetatava materiaalse põhivara üksiku eseme maksumus muudetud. Uues korras see peab olema vähemalt 100,00 eurot ning kasutuses olema vähemalt 3 aastat peale projekti lõpetamist. Eelnevas korras oli põhivara üksiku eseme maksumus 63,91 eurot.

Uue korra § 6 kehtestab kaasfinantseerimise ja omafinantseerimise suurus. 

Kaasfinantseerimise ülemmääraks on 50% Arenduse ja Ökonoomika Ametisse esitatava projekti kogusummast, kuid mitte rohkem kui 3 000,00 eurot.  On keelatud kasutada omafinantseerimisena kolmanda isikute vahendeid. 

Eelnevas korras oli kaasfinantseerimise ülemmääraks 25% Arenduse ja Ökonoomika Ametisse esitatava projekti kogusummast, kuid mitte rohkem kui 3 195,58 eurot. Kaasfinantseerimise taotleja omafinantseering pidi olema vähemalt 5% Arenduse ja Ökonoomika Ametisse esitatava projekti kogusummast, kuid mitte väiksem omafinantseeringu kohustuslikust määrast, mis oli kindlaks määratud toetusfondiga või abiprogrammiga.

Uues korras on nõuded taotlejale ja taotlusele ning taotluse menetlemise kord koondatud peatükis „Nõuded taotlejale ja taotluse menetlemine“ 

Uue korra § 7 kehtestab nõuded taotlejale. Põhiliselt jäävad kehtima samad nõuded, mis kehtisid eelneva korra alusel. Täpsustatakse, et kaasfinantseerimistaotluse esitamisele eelneva majandusaasta müügitulu ei tohi ületada 80 000 eurot või bilansimaht 80 000 eurot ning seda, et kaasfinantseerimist ei saa taotleda ettevõtja, kes on saanud varem Arenduse ja Ökonoomika Ametilt linnaeelarvelistest vahenditest eelneva korra alusel kaasfinantseerimist.

Uue korra § 8 kehtestab taotluse vorminõuded, taotlusele lisatavate dokumentide loetelu ja taotluse esitamise korra. Taotlejal on võimalus esitada taotlus nii elektrooniliselt kui ka paberkandjal.

Uue korra § 9 kehtestab taotluste menetlemise korra. Võrreldes eelneva korraga, täpsustakse taotluse läbivaatamise korda ja tähtaegu. Võrreldes eelneva korraga taotluste menetlemise aeg muutub pikemaks. See on seotud suureneva töömahuga ettevõtjate hindamise jaoks. Taotluste läbivaatavaks organiks kehtestatakse hindamiskomisjon, mille moodustamise õigus delegeeritakse Narva linnavalitsusele. Samuti kehtestatakse hindamiskomisjoni liikmete ja esimehe huvide konflikti mõiste. Huvide konflikti korral kehtestatakse komisjoni liikme ja esimehe taandamise kord ja kehtestatakse sätted, mis võimaldavad vältida huvide konflikte. Muudatustega tehakse selgemaks taotluste läbivaatamise kord ja kehtestatakse taotlusi läbivaatav organ. Huvide konflikti puudutavate sätete lisamine võimaldab vältida huvide konflikti tekkimist ja teeb taotluse läbivaatamise läbipaistvaks. 

Samuti kehtestatakse valikukriteeriumidid ja asjaolud kaasfinantseerimise taotluste hindamiseks. 
Uues korras on kaasfinantseerimise väljamaksmist, kasutamist, aruandlust ja tagastamist reguleerivad sätted koondatud peatükis „Kaasfinantseerimise esitamine, nõuded kaasfinantseerimise kasutamisele ja aruandlus“.

Uue korra § 10 kehtestab kaasfinantseerimise väljamaksmise korra. Võrreldes eelneva korraga jääb kord põhiliselt samaks. Väljamaksmise kord täpsustakse lähtudes eelneva korra rakendamise praktikast. 

Uue korra § 11 kehtestab logo kasutamist kaasfinantseerimist saanud ettevõtja poolt. Antud paragrahvi sätted jäävad samaks. Logo kasutamine heastab Narva linna hea maine levitamist.

Uue korra § 12 kehtestab toetuse saanud ettevõtja kaasfinantseerimise kasutamise aruandluse. Aruandluse põhimõtted jäävad põhiliselt sarnaseks eelneva korraga kehtestatud põhimõtetega. Aruandluse kord ja vormid täpsustatakse lähtudes eelneva korra rakendamisest.

Uue korra § 13 kehtestab kaasfinantseerimise tagastamise alused ja korra. Selleks, et vältida olukorda, et kaasfinantseerimise tagastamisel ettevõtjal puuduvad selleks vahendid, ning et distsiplineerida toetuse saajaid, kehtestatakse toetuse saaja kohustus esitada kaasfinantseerimise tagastamise kindlustamiseks ettevõtja juhtimisorgani liikmete käendused. Korra algataja leiab, et sellega parandatakse kaasfinantseerimise õiguspärast kasutamist.

Uues korras korra rakendamist reguleerivad sätted on eraldatud peatükis „Määruse rakendamine“.

Uue korra § 14 kehtestab korra rakendussätted. Eelneva korra alusel tehtud otsuste täitmiseks välja antud kaasfinantseerimisele kohaldatakse käesoleva korra sätteid.

Seoses ülaltooduga palume võtta vastu määrus “Alustavate ettevõtjate projektide kaasfinantseerimise kord” ja tunnistada kehtetuks Narva Linnavolikogu 26.06.2007.a. määrus nr 25 „Alustavate ettevõtjate projektide kaasfinantseerimiseks vahendite eraldamise kord” (Avaldamismärge  RT IV, 26.04.2014, 29).

